Demisie Laura Georgescu

Pe holurile Consiliului Național al Audiovizualului au apărut o serie de afișe prin îi este cerută demisia Laurei Georgescu, șefa instituției. "A picat propteaua să plece haimanaua. Demisia. Laura Georgescu", este mesajul scris pe afișe.

Publicitate

Potrivit informațiilor Paginademedia.ro, aceste afișe au apărut ieri pentru prima dată pe holurile CNA, dar au fost date jos destul de rapid. Ele au fost repuse pe pereții instituției și azi, dar la fel ca ieri au dispărut în câteva ore.

Un angajat al instituției a declarat pentru Paginademedia.ro că în momentul de față astfel de afișe se mai regăsesc doar la avizier, la etajul cinci.

Imaginile cu afișele de pe holurile CNA au fost publicate pe Facebook de Narcisa Iorga, fostă membră CNA.

Demisia Laurei Georgescu a fost cerută și în Piața Universității. "Jos Laura Georgescu de la CNA" scria pe o pancartă la demonstrațiile de aseară, când 10.000 de oameni au ieșit în stradă.

Carmen Maria Andronache

carmenpaginademedia.ro